शहर में क्राइम रोकने के लिए बनाया जाएगा वॉटसएप ग्रुप
शहरमें क्राइम राेकने के लिए अब वॉटसएप ग्रुप बनाया जाएगा। ग्रुप में पुलिस पदाधिकारियों जनप्रतिनिधियों से लेकर नगर परिषद के सभी वार्डों से चुनिंदे लोग शामिल रहेंगे और हर गतिविधियों पर नजर रखेंगे। कहीं पर भी घटना या अनहोनी की आशंका होने पर ग्रुप में मैसेज देकर ग्रुप मेंबर सभी को अलर्ट करेंगे। जिससे क्राइम को रोका जा सके। यह निर्णय सदर थाना परिसर में डीएसपी इंद्रमणि चौधरी की अध्यक्षता में हुई सिविल सोसाइटी की बैठक में लिया गया।
सोसाइटी सामाजिक कार्यों में भी सहभागिता निभाएगा। डीएसपी ने कहा कि नशापान, बाल श्रम रोकने, गरीब कन्याओं का विवाह, बच्चों को शिक्षा से जोड़ने की पहल शहर की लचर यातायात व्यवस्था को दुरुस्त करने के लिए काम किया जाएगा। बैठक में सभी वार्डों में सीसीटीवी कैमरा लगाने का प्रस्ताव रखा गया। धन्यवाद ज्ञापन नप उपाध्यक्ष मुसर्रत परवीन ने की। बैठक में थाना प्रभारी राकेश कुमार, वार्ड पार्षद ताारनिका कच्छप, कृष्णा राम, शीला टोप्पो, जसयंत कौर, गायत्री शर्मा, सीता देवी, ललिता गुप्ता, शैल मिश्रा, विकास श्रीवास्तव, मिन्हाज खान, सोसाइटी के इम्तियाज उर्फ मिन्नी, फिरोज, बन्नू मियां गुड्डू इम्तियाज समेत अन्य लोग मौजूद थे।
सभी 20 वार्डों में सीसीटीवी लगाने का प्रस्ताव
अगली बैठक में कमेटी बनेगी : इम्तियाज
सोसाइटीके इम्तियाज ने बताया कि सिविल सोसाइटी से लोगों को लाभ मिलेगा। इसके पदेन अध्यक्ष एसपी उपाध्यक्ष डीएसपी होंगे। जबकि नगर परिषद के वार्ड कमिश्नर संस्थापक सदस्य होंगे। सोसाइटी का गठन कर लिया गया है। अगली बैठक में कमेटी का गठन किया जाएगा। बैठक में होली मिलन समारोह करने पर भी चर्चा की जाएगी।
पुलिसको तत्काल दें कोई भी सूचना : डीएसपी
डीएसपीने कहा कि गुमला शहर को अपराध मुक्त बनाने के लिए जरूरी है कि सभी सहयोग करें। कोई भी सूचना तुरंत दें ताकि उन समस्याओं को दूर किया जा सके। नप उपाध्यक्ष मुसर्रत परवीन ने कहा कि सोसाइटी बनाने का उद्देश्य अच्छा है। निश्चित ही इसका लाभ लोगों को मिलेगा। क्राइम थमेगा, तो शांति होगी। उन्होंने कहा कि गुमला को स्वच्छ साफ बनाने के लिए सभी का सहयोग जरूरी है।
सिविल सोसाइटी की बैठक में शामिल डीएसपी और अन्य लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva